Jaan Unt

Jaan Unt (7. november 1947 Tartu – 12. jaanuar 2012 Tartu) oli eesti klassikaline filoloog, tõlkija ja kirjandusteadlane. Ta tõlkis vanakreeka, ladina ja vene keelest.

Haridus- ja töökäik
Ta õppis aastatel 1955–1966 Tartu 1. Keskkoolis ja siis 1966–1968 Tartu Riiklikus Ülikoolis eesti filoloogiat. Seejärel teenis ta Nõukogude armees. Pärast sõjaväeteenistust õpetas ta Mustla Keskkoolis eesti keelt. Aastatel 1971–1976 õppis ta Leningradi ülikoolis klassikalist filoloogiat.

1976–1980 oli Unt vanemlaborant ENSV Teaduste Akadeemia Ajaloo instituudi feodaalajaloo sektoris, 1980–1985 vabakutseline Tartus. 1985. aastal asus ta õppejõuna tööle Tartu Riiklikku Ülikooli, kus õpetas kuni 2008. aastani, viimati maailmakirjanduse õppetooli lektorina.

Tunnustus
 2001 – Valgetähe V klassi teenetemärk
 2001 – Pythease medal

Looming

Tõlkeid
Bronislawa Witz, "Demokritos". Tallinn: Eesti Raamat, 1982 (tõlge vene keelest, lisas Demokritose fragmentide tõlge vanakreeka keelest)
Marcus Aurelius, "Iseendale". Tallinn: Eesti Raamat, 1983 (tõlge vanakreeka keelest)
Feohari Kessidi, "Sokrates". Tallinn: Eesti Raamat, 1987 (tõlge vene keelest, lisas Platoni dialoogi "Charmides" tõlge vanakreeka keelest)
Epiktetos, "Käsiraamat" (katkendeid), Vikerkaar 8–9, 1996, lk 184–191
Kenneth McLeish, "Aristoteles: Aristotelese poeetika". Tallinn: Varrak, 2001 (tõlge inglise keelest)
Aristoteles, "Luulekunstist" ("Poeetika"). Tallinn: Keel ja Kirjandus, 2003 (tõlge vanakreeka keelest, selle esimene trükk ilmus ajakirjas Keel ja Kirjandus 7–8, 1982, lk 337–356 ja 393–409)
Platon, "Teosed. I. Sokratese apoloogia. Phaidon. Kriton. Pidusöök. Charmides. Phaidros. Euthyphron". Tartu: Ilmamaa, 2003 (dialoogide "Kriton" ja "Charmides" tõlked vanakreeka keelest, uustrükid; varem ilmunud vastavalt ajakirjas Akadeemia 1, 1994, lk 57–71, ja Feohari Kessidi raamatu "Sokrates" lisas)
Epiktetos, "Vestlus 1.3", raamatus "Vanakreeka kirjanduse antoloogia", Tallinn: Varrak, 2006, lk 407–408 (tõlge vanakreeka keelest)
Dionysius Fabricius, "Dionysius Fabriciuse, Viljandi kiriku praosti Liivimaa ajaloo lühiülevaade neljas osas aastast tuhat ükssada viiskümmend kaheksa kuni aastani 1610 = Dionysii Fabricii, Praepositi pontificii Felinensis, Livonicae historiae compendiosa series in quatuor digesta partes ab anno millesimo centesimo quinquagesimo octavo usque ad annum MDCX". Tartu: Johannes Esto Ühing, 2010 (tõlge ladina keelest)

Õpikuid
"Muistne kirjandus". Tallinn: Koolibri, 1997 (koos Haljand Udami, Märt Läänemetsa ja Aili Kiiniga)
"Uue Testamendi kreeka keel algajaile". Tallinn: Logos, 1998
"Maailmakirjandus I: antiikajast valgustuseni". Tallinn: Koolibri, 2001 (koos Jüri Talveti ja Peeter Toropiga)

Artikleid, intervjuusid, retsensioone
Mitmest vaatenurgast valgustatud Julianus, Postimees, 30. märts 1995
Expertus linguae Latinae (Ülo Torpatsi 75. sünniaastapäeva puhul), Postimees, 16. november 1995
Mõttemõlgutused Seneca üle II, Postimees, 22. veebruar 1996
Jaan Unt – sünnilt oktoobrilaps, elukutselt filoloog, vaimu poolest skeptik (vestlus Jaan Undiga; üles kirjutanud Katrin Ärm), Sõnumileht, 27. aprill 1996
Epiktetos – ori, kes jutlustas vabadusest, Vikerkaar 8–9, 1996, lk 184-191
Klassikaline Jaan Unt – tagasihoidlik boheemlane (intervjuu Jaan Undiga, üles kirjutanud Monika Puutsa), Postimees, 12. mai 1999
Carmen Handoni Runnelio dedicatum finitis duodecim lustris, "Läbi äreva vere: pühendusteos Hando Runnelile". Tartu, 1999, lk 396
Kiri toimetajale kilpkonna asjus, Looming 7, 2001, lk 1110–1111
Jaan Unt kõnetab Aristotelest eesti keeles (Rein Veidemanni intervjuu Jaan Undiga), Postimees, 15. august 2003
Tõsiselt nalja tehes ehk naerust kreeka kombel: katkendeid kogumikust Philogelos, "Mille anni sicut dies hesterna...: studia in honorem Kalle Kasemaa". Tartu, 2003, lk 171–180
Humanistlikust kooliharidusest: Sankt Peterburgi klassikalise gümnaasiumi näide, "Kakssada aastat klassikalist filoloogiat Eestis = Duo saecula philologiae classicae in Estonia". Tartu: Tartu Ülikooli Kirjastus, 2003, lk 145–151
"Ärge kartke tuupimist!" (küsitlenud Peeter Olesk), Postimees Extra, 10. november 2007
Olev Remsu. "Mõjutaja" (Artikkel 70. sünniaastapäevaks.) Postimees.ee 7. nov, paberversioon 11. nov 2017
Kaarina Rein "Pythease õpiraha", Õpetajate Leht, 10. november 2017, lk 20

Isiklikku
Jaan Unt oli Kersti Undi abikaasa ning Marja Undi ja Jaan-Kristjan Undi isa.

Viited

Välislingid
 Lahkus tõlkija ja õppejõud Jaan Unt. Postimees.ee, 12. jaanuar 2012
 In memoriam Jaan Unt. Kirik & Teoloogia, 13. jaanuar 2012
 "Lingua. Kreeka keel", 1987. aasta telesaade ERR arhiivis
 "Lingua. Ladina keel", 1987. aasta telesaade ERR arhiivis

Eesti kirjandusteadlased
Eesti klassikalised filoloogid
Tartu Ülikooli õppejõud
Eesti tõlkijad
Hugo Treffneri Gümnaasiumi vilistlased
Valgetähe V klassi teenetemärgi kavalerid
Maarja kalmistule maetud
Sündinud 1947
Surnud 2012